  Майя Бывальцева Лемтэй мертчиськон учыръёслэн лыдзы Удмуртиын кык поллы йылӥз. 20-тӥ оштолэзьлы 140 адями ӧнерчиос доры вазиськиз. Кылем арысь та вакытэн ик ӵошатыса, со кык поллы тросгес. 22-тӥ оштолэзе со сярысь ивортэ Роспотребнадзорлэн элькунъя управлениезлэн пресс-службаез. Шугадӟонэ шедемъёс пӧлысь 46-ез — нылпиос. 2015-тӥ арын та дырлы ик соос 24 вал. Эскерем 95 лемтэйёс пӧлысь 9,5 процентэзлэн энцефалит шараямын (9 учыр). Боррелиозлы 71 лемтэй эскеремын, чер 12-езлэсь шедьтэмын (17 процент). 26 адямилы, со пӧлын 24 нылпиослы, иммуноглобулин пуктэмын. Укмысэз гинэ шугадӟонэ шедемъёс лемтэй энцефалитлэсь прививка пуктӥллям вылэм, нылпиос — куатез. Мертчиськем лемтэез висёнъёслы эскерыны луэ таӵе адресъёсъя: — «Удмурт элькунысь гигиеная, но эпидемиологияя центр» (Ижкар, Ленин урамысь 106 номеро юрт). Шараяло лемтэй энцефалитэз, боррелиосты, эрлихиосты, анаплазмъёсты, но ЛЗН вирусэз — «Паласькись висёнъёсъя клиникая эмъяськонни» (Ижкар, Труд урамысь 17 номеро юрт). Шараяло лемтэй энцефалитэз, боррелиосты. «Удмурт элькунысь гигиеная, но эпидемиологияя центр» эмъюртлэн ёзэтъёсаз (шараяло лемтэй энцефалитэз, боррелиосты):  — Глазкар, Киров урамысь 27а номеро юрт  — Балезино, Азин урамысь 17а номеро юрт  — Эгра, Труд урамысь 17 номеро юрт  — Можга, Ленин урамысь 8 номеро юрт — Сарапул, Азин урамысь 29 номеро юрт — Ува, Советской урамысь 7 номеро юрт Ужан дырзы 8 час 30 минутысен 16 часозь. Эпидеми кутскыса, сое воштыны быгатозы. Тегъёс: Тазалык Ижкар Удмуртия лемтэй  